b"\n_START_ARTICLE_\nEntre les murs\n_START_SECTION_\nArgument\n_START_PARAGRAPH_\nFran\xc3\xa7ois \xc3\xa9s un jove professor de llengua francesa en un institut dif\xc3\xadcil, situat en un barri conflictiu. Els seus alumnes tenen entre 14 i 15 anys. No dubta d'enfrontar-se a Maragda, a Souleymane, a Khoumba i als altres en estimulants batalles verbals, com si la llengua estigu\xc3\xa9s en joc. Per\xc3\xb2 l'aprenentatge de la democr\xc3\xa0cia pot implicar aut\xc3\xa8ntics riscs. Fran\xc3\xa7ois -autor de la novel\xc2\xb7la en qu\xc3\xa8 es basa la pel\xc2\xb7l\xc3\xadcula, amb format de documental dramatitzat- i els altres professors es preparen per enfrontar-se a un nou curs. Plens de bones intencions, desitjosos d'aportar la millor educaci\xc3\xb3 als seus alumnes, s'armen contra el descoratjament._NEWLINE_Per\xc3\xb2 les cultures i les actituds s'enfronten a l'aula, microcosmos de la Fran\xc3\xa7a contempor\xc3\xa0nia. Per molt divertits i estimulants que siguin els adolescents, els seus comportaments poden tallar de soca-rel l'entusiasme d'un professor que no cobra gaire. La tremenda franquesa de Fran\xc3\xa7ois sorpr\xc3\xa8n als seus alumnes, per\xc3\xb2 el seu estricte sentit de l'\xc3\xa8tica trontolla quan els joves comencen a no acceptar els seus m\xc3\xa8todes.\n_START_SECTION_\nAn\xc3\xa0lisi\n_START_PARAGRAPH_\nEl film de Laurent Cantet presenta una caracter\xc3\xadstica summament curiosa: est\xc3\xa0 protagonitzada per Fran\xc3\xa7ois B\xc3\xa9gaudeau, que no havia treballat mai com a actor. El gui\xc3\xb3 d'Entre les murs adapta_NEWLINE_la seva novel\xc2\xb7la hom\xc3\xb2nima. Antic professor, B\xc3\xa9gaudeau, nascut el 1971, va abandonar l'ensenyament gr\xc3\xa0cies a l'\xc3\xa8xit de vendes obtingut per les quatre novel\xc2\xb7les que porta publicades fins al moment._NEWLINE_Els 25 alumnes que apareixen al film van sorgir d'un c\xc3\xa0sting pel qual van desfilar tres mil adolescents. La pel\xc2\xb7l\xc3\xadcula va revifar el debat educatiu a diversos pa\xc3\xafsos, sobretot en temes com el respecte al professor, la relaci\xc3\xb3 amb els alumnes o l'objectiu de l'ensenyament."